wickkiey/tamil-wikipedia-chunked huggingface dataset:
# பெருந்திணை

## புறப்பொருள் வெண்பாமாலை விளக்கம்

### பெண்பால் கூற்று

இதில் 19 துறைகள் உள்ளன  
1. வேல்வீரனிடம் பெண் ஆசைமொழி பேசுவது
1. தலைவன் ஊர்தியைக் கண்டு தலைவி தொழுதல்
1. தலைவன் பிரிவைத் தாங்கிக்கொள்வது
1. திருமணத்தை எண்ணிக் காத்திருத்தல்
1. அவன் வரவில்லையே என ஏங்குதல்
1. பெண் ஆணைத் தேடி இரவில் செல்லல்
1. தலைவன் மேல் இல்லாததும் பொல்லாததும் தலைவி சொல்லிச் சிரித்தல்
1. ஊடலின்போது அழுதல்
1. மாலை வந்ததும் வருந்துதல்
1. அவனைத் திருடிய பரத்தையை ஏசுதல்
1. பரத்தையின் குறி தலைவனிடம் கண்டு தலைவி சினக் கண்ணைப் பாய்ச்சுதல்
1. புணர்ச்சிக்குப் பின்னும் அவனை அவள் தழுவிக்கொண்டே கிடத்தல்
1. அவனை அவள் கைப்பிடியாக இழுத்துச் செல்லல்
1. உடலுறவின்போது அவள் சோர்ந்து போதல்
1. ஊடலில் தளர்வு
1. அவன் பசப்பு வலையில் வீழ்தல்
1. அவனை அவள் தன் காலடியில் விழ வைத்தல்
1. தூங்குபவனைத் தழுவித் தொந்தரவு செய்தல்
1. பரத்தையிடம் செல்லுமாறு தானே அனுப்பி வைத்தல்
# பெருந்திணை

## புறப்பொருள் வெண்பாமாலை விளக்கம்

### இருபால் பெருந்திணை

இதில் 17 துறைகள் உள்ளன  
1. பொருள் தேடச் செல்வதை அவன், அவள்மேல் உள்ள ஆசையால் தானே கைவிடுதல்
1. தலைவன் மடலார்ந்து சென்று தலைவியை அடையல்
1. அவனிடம் தோழியைத் தூதாக அனுப்பல்
1. அவள் துன்பத்தைத் தோழி அவனுக்குச் சொல்லுதல்
1. அவன் வணங்கக் கண்டு அவனுக்குத் தன்னை விட்டுக்கொடுத்தல்
1. அவர் சொன்ன காலம் இது அன்று எனத் தோழி கூறுதல்
1. அவளைப்பற்றி அவன் ஊரறியப் பேசுதல்
1. அவன் உறவு ஊருக்குத் தெரியாது என்று கூறுதல்
1. பெண்ணைப் பேயாட்டுதல்
1. அவனுக்குத் தூதாகப் பாணன் வந்துள்ளதைத் தோழி தலைவியிடம் சொல்லல்
1. 'அவனை அடைதல் எனக்கு எளிது' எனப் பரத்தை கூறல்
1. 'அவன் பரத்தமை அறிவேன்' எனத் தோழி விறலியிடம் சொல்லி அனுப்புதல்
1. பரத்தமை பற்றி விறலி தோழியிடம் சொல்லம்.
1. பரத்தமையை மறைக்கவேண்டிய தோழி தலைவியிடம் 'போட்டுக்கொடுத்தல்'.
1. அவனது பரத்தமையை மறைக்கவேண்டிய விறலி தலைவியிடம் கூறல்
1. பரத்தை பகைவர்க்கும் உரியள் என அறப்புகழ் கூறல்
1. பரத்தையின் பசப்பு மொழியைக் குத்திப் பேசித் தலைவனை விலக்குதல்
# பெருந்திணை

## யாப்பருங்கல விருத்தி

அறவழியில் அல்லாமல் மற-வழியில் இன்பம் துய்ப்பது பெருந்திணை. இது நிலையில்லாமல் அவ்வப்போது தோன்றி மறையும் காதலாக இருக்கும். இந்தக் காதல் நீடிக்கவும் செய்யாது. இது அகத்திணை அன்று. அகப்புறம்.
# பியூபோ கொட்டகமய்

***பியூஃபோ கொட்டகமை*** (*Bufo Kotagamai*) இலங்கைக்கு உரித்தான பியூபோனிடே குடும்பத்தைச் சேர்ந்த தேரை இனமாகும். இலங்கையின் புகழ்மிக்க விலங்கியலாளரான சரத் கொட்டகமாவின் பெயரால் இவ்விலங்கு அழைக்கப்படுகிறது.
# பியூபோ கொட்டகமய்

## தோற்றம்

முதுகுப்புறம் கபிலம் அல்லது செம்மஞ்சள் நிறமுடையது. வயிற்றுப்புறம் இளநிறமானது. உலர்ந்த சருமம் கொண்டது. சருமத்தில் திறள் போன்ற கரணைகள் காணப்படும். கண்களிடையே இள நிறமான மூன்று கோடுகள் காணப்படும்.  
- Manamendra-Arachchi, K., de Silva, A. & Wickramasinghe, D. 2004. Bufo kotagamaii. 2006 IUCN Red List of Threatened Species.
# எழுதிணை

தொல்காப்பியர் அகத்திணையை 7 பகுப்புகளாகவும், புறத்திணையை 7 பகுப்புகளாகவும் காட்டுகிறார்.  
அகத்திணை என்பது உள்ளங்கையில் சிறுதுரும்பை மறைத்துவைப்பது போன்று, ஆண்பெண் உறவு மறைத்து வைக்கப்படும் செய்திகளைக் கூறுவது. புறத்திணை என்பது புறங்கையில் பொருளை மறைக்க முடியாது போன்று போல வாழ்க்கையில் வெளிப்படையாக நிகழ்வனவற்றைக் கூறுவது.  
இவற்றை எழுதிணை என்று அவர் குறிப்பிடுகிறார்.
| அகத்திணை | புறத்திணை |  |
| --- | --- | --- |
| குறிஞ்சி | வெட்சி |  |
| முல்லை | வஞ்சி |  |
| மருதம் | உழிஞை |  |
| நெய்தல் | தும்பை |  |
| பாலை | வாகை |  |
| பெருந்திணை | காஞ்சி |  |
| கைக்கிளை | பாடாண் | } |
# ஐந்திணைப் பொருள்

பண்டையத் தமிழ் மக்கள் பாடற்பொருளை அகப்பொருள் என்றும் புறப்பொருள் என்றும் வகைப்படுத்தினர். தொல்காப்பியர் இந்த மரபைப் பின்பற்றி அகப்பொருளை
1. முதற்பொருள் (நிலமும், காலமும்)
1. கருப்பொருள் (நிலத்தில் காலத்தால் தோன்றும் பொருள்)
1. உரிப்பொருள் (அக ஒழுக்கம்)
என மூன்றாகப் பகுத்து விளக்கியுள்ளார்.
# வாரென் ஹெக்

**வாரென் ஹெக்** (*Warren Hegg*, பிறப்பு: பெப்ரவரி 23, 1968), இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 348 முதல்தர துடுப்பாட்டப் 409 ஏ-தர துடுப்பாட்டப் போட்டிகளிலும், 20, இருபதுக்கு -20 போட்டிகளிலும் கலந்து கொண்டுள்ளார். இவர் 1998 - 1999 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# ஜே. டி. ஹர்ண்

**ஜே. டி. ஹர்ண் ** (*J. T. Hearne*, பிறப்பு: மே 3 1867, இறப்பு: ஏப்ரல் 17 1944) இங்கிலாந்து அணியின் துடுப்பாட்டக்காரர். இவர் 12 தேர்வுத் துடுப்பாட்டப் போட்டியிலும், 639 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1892 - 1899 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# ஜே. டப்ளியு. ஹர்ண்

**ஜே. டப்ளியு. ஹர்ண்** (*J. W. Hearne*, பிறப்பு: பெப்ரவரி 11 1891, இறப்பு: செப்டம்பர் 14 1965) இங்கிலாந்து அணியின் துடுப்பாட்டக்காரர். இவர் 24 தேர்வுத் துடுப்பாட்டப் போட்டியிலும், 647 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1911 - 1926 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# முதற்பொருள் (தொல்காப்பியம்)

உலக மக்களும், உயிரினமும் இயங்குவதற்கு முதலாக உள்ள பொருள் முதற்பொருள். மக்கள் வாழும் நிலம் ஒருவகையான முதற்பொருள். நிலத்தின் இயக்கம் காலத்தைத் தோற்றுவிக்கிறது. எனவே காலம் ஒருவகை முதற்பொருள். காலத்தை ஆண்டு நோக்கில் பார்ப்பது பெரும்பொழுது. தமிழர் பார்வையில் இது ஆறு பருவம். காலத்தை நாள் நோக்கில் பார்ப்பது சிறுபொழுது. தமிழர் பார்வையில் பகலில் 3 சிறுபொழுது. இரவில் 3 சிறுபொழுது. ஆக 6 சிறுபொழுது.  
தொல்காப்பியர் காலத்தைப் பொழுது என்கிறார். கால மாற்றத்தைப் பொழுதின் (சூரியனின்) இயக்கத்தை அடிப்படையாக வைத்துத்தானே அளவிடுகிறோம்.
# முதற்பொருள் (தொல்காப்பியம்)

## திணையும் நிலனும்

| திணை | நிலன் |  |
| --- | --- | --- |
| முல்லை | மாயோன் மேய காடுறை உலகம் (மேடுகாடு) |  |
| குறிஞ்சி | சேயோன் மேய மைவரை உலகம் (மலைப்பகுதி) |  |
| மருதம் | வேந்தன் மேய தீம்புனல் உலகம் (ஆறு பாயும் நன்செய் நிலம்) |  |
| நெய்தல் | வருணன் மேய பெருமணல் உலகம் (கடலோர நிலம்) |  |
| நடுவு நிலைத்திணை (பாலைத்திணை) | நிலப்பகுப்பு இல்லை | } |  
திணைமயக்கம் நிகழும்போது நிலமயக்கம் இல்லை. கருப்பொருள் மயங்கும். உரிப்பொருள் மயங்காது.
# முதற்பொருள் (தொல்காப்பியம்)

## திணையும் பொழுதும்

- தொல்காப்பியர் நிரல்
| திணை | பெரும்பொழுது | சிறுபொழுது |  |
| --- | --- | --- | --- |
| முல்லை | கார்க்காலம் | மாலை |  |
| குறிஞ்சி | கூதிர்காலம், முன்பனிக்காலம் | யாமம் |  |
| மருதம் | - | வைகறை, விடியல் |  |
| நெய்தல் | - | எற்பாடு |  |
| நடுவு நிலைத்திணை (பாலைத்திணை) | பின்பனிக்காலம், இளவேனிற்காலம், முதுவேனிற்காலம் | நண்பகல் | } |
# தாய் தமிழியல்

**தாய் தமிழியல்** (*Thai Tamil Studies*) என்பது தாய் மொழி, தாய்லாந்து, தாய் மக்களுக்கும் தமிழ் மற்றும் தமிழர்களுக்கும் இருக்கும் தொடர்பையும் பரிமாறுதல்களையும் ஆயும் இயல் ஆகும். தாய் மொழியில் நூற்றுக்கணக்கான தமிழ்ச் சொற்கள் இடம்பெற்றுள்ளன. தொங்கம் (தங்கம்), கப்பல் (கம்பன்), கை (கை), கா (கால்), தொராசாப் (தொலைபேசி), தொராதாட் (தொலைக்காட்சி), நாளிகா (நாளிகை), மல்லி (மல்லி), வினாடி (வினாடி), கனா (கணம்), மாங்க் (மாங்காய்), சிந்தனா (சிந்தனை), பார்வே (பார்வை) எனப் பல தமிழ் சொற்கள் தாய் மொழியில் இடம்பெற்றுள்ளன.
# உலக இஸ்லாமியத் தமிழ் இலக்கிய மாநாடு, மலேசியா - 2011

**உலக இஸ்லாமியத் தமிழ் இலக்கிய மாநாடு மலேசியா - 2011**, மலேசியாவின் தலைநகர் கோலாலம்பூரில் 2011 மே 20 முதல் மே 22 வரை நடைபெற்றது. இஸ்லாமியத் தமிழ் இலக்கிய மாநாடுகள் ஏற்கனவே இந்தியாவிலும், இலங்கையிலும் பல முறை நடத்தப்பட்டுள்ளன. மலேசியாவில் நடைபெற்றமை இது முதல் முறையாகும்.
# உலக இஸ்லாமியத் தமிழ் இலக்கிய மாநாடு, மலேசியா - 2011

## நோக்கம்

தமிழ் இலக்கியத்துக்கு வலிமையும், துடிப்பும் மிக்க ஒரு பங்காளியாளராக இஸ்லாமியத் தமிழ் இலக்கிய இயக்கம் தன்னை நிலைப்படுத்திக் கொண்டுள்ளது. இந்தப் பங்களிப்புப் பல வகைகளில் தொடரும் அதேவேளை, இவ்வியக்கம் குறிப்பாக இந்தியாவில் தமிழ்நாட்டிலும், இலங்கையிலும் முனைப்புடனே திகழ்கின்றன. ஐக்கிய அரபு அமீரகம், பஹ்ரைன், கத்தார், குவைத். சவூதி அரேபியா ஆகிய நாடுகளிலுள்ள முஸ்லிம்கள் அடங்கலாக, அமெரிக்க, ஐரோப்பா, பிரித்தானியா, ஆஸ்திரேலியா, தாய்லாந்து வரையிலும் விரிந்துள்ள புலம்பெயர் தமிழுலகமும் இதில் பெருமுனைப்புக் காட்டிவருகிறது.
# உலக இஸ்லாமியத் தமிழ் இலக்கிய மாநாடு, மலேசியா - 2011

## ஏற்பாடு

மலேசியா வாழ் தமிழ் முஸ்லிம் தலைவர்கள், நிறுவனங்கள், இஸ்லாமியத் தமிழ் இலக்கியவாணர்கள் ஒன்றிணைந்த தேசிய குழு ஏற்பாடுகளை மேற்கொண்டிருந்தது. சமுதாயத் தலைவர்கள், மூத்த தேசிய முன்னோடிகள், தேசிய அளவிலும் மாநில அளவிலும் செயற்படும் பொது அமைப்புகள் ஆகியோர் ஒன்றிணைந்து மேற்கொண்ட தேசிய முயற்சியாகும். முன்னிலைப் பெருமக்களையும் இலக்கியத் துறையறிஞர்களையும் கொண்ட 20 பேர் அடங்கிய வழிநடத்துங்குழு, இந்த மாநாட்டிற்குரிய அரங்கங்களைத் தெரிவுசெய்து முறைப்படுத்தும் பணிகளுக்குப் பொறுப்பேற்றிருக்கிறது.
# உலக இஸ்லாமியத் தமிழ் இலக்கிய மாநாடு, மலேசியா - 2011

## ஆதரவு

இந்த மாநாடு மலேசியப் பிரதமர் டத்தோஸ்ரீ நஜீப் ரசாக் அவர்களின் சிறப்பு ஆதரவுடன் நடைபெற்றது.
# உலக இஸ்லாமியத் தமிழ் இலக்கிய மாநாடு, மலேசியா - 2011

## மாநாட்டுக் கருப்பொருள்

- இலட்சிய வாழ்வுக்கு இஸ்லாமிய இலக்கியம்
# உலக இஸ்லாமியத் தமிழ் இலக்கிய மாநாடு, மலேசியா - 2011

## ஆரம்ப வைபவம்

கோலாலம்பூர் புத்ரா உலக வணிக மையதிலுள்ள மெர்டேக்க மண்டபத்தில் மே 20 2011 இரவு 8.00 மணிக்கு தொடக்க விழா நடைபெற்றது. இவ்விழாவில் சிறப்பு விருந்தினராக மலேசிய பிரதமர் துறை அமைச்சர் டான்ஸ்ரீ நூர் முகம்மது யாக்கோப் கலந்துகொண்டார். ஆய்வரங்கத் தொடக்க விழா மலாயாப் பல்கலைக்கழகப் 'பெர்டானா சிஸ்வா' மண்டபத்தில் 2011 மே 20 திகதி ஆரம்பமானது.
# உலக இஸ்லாமியத் தமிழ் இலக்கிய மாநாடு, மலேசியா - 2011

## ஆய்வரங்கம் 1

**அறிஞர் அல்லாமா கரீம் கனி அரங்கம்** மலாயாப் பல்கலைக்கழகக் கலைத்துறை மண்டபத்தில் மே 21, 2011இல் நடைபெற்றது. இவ்வரங்கிற்கு தமிழ் நாட்டைச் சேர்ந்த முனைவர் ஹாஜா கனி தலைமை தாங்கினார்.
- அமர்வு 01
**முஸ்லிம் தமிழ்ப் புலவர்கள் கையாண்ட இலக்கிய வடிவங்கள்**  
ஆய்வுரை நடத்தியவர்: அறிஞர் அண்ணா அரசு கலைக்கல்லூரி முதுகலைத் தமிழ்த்துறைத் தலைவர் பேராசிரியர் ஹாஜி மு.சாயபு மரைக்காயர்  
- அமர்வு 02
**இலங்கை இஸ்லாமியத் தமிழ் இலக்கிய வடிவங்கள்**  
ஆய்வுரை நடத்தியவர்: இலங்கை பேராதனைப் பல்கலைக்கழக முனைவர் எம். எஸ். எம். அனஸ்  
- அமர்வு 03
**தமிழக இலக்கியத்துறையில் இரண்டாம் இருண்டகாலத்தில் இஸ்லாமியக் காப்பியங்களின் எழுச்சி**  
ஆய்வுரை நடத்தியவர் : திருவனந்தபுரம் கேரளப் பல்கலைக்கழகக் கல்லூரி ஓய்வுபெற்ற தமிழ்த்துறை தலைவர் பேராசிரியர் முனைவர் எம்.எம். மீரான் பிள்ளை
# உலக இஸ்லாமியத் தமிழ் இலக்கிய மாநாடு, மலேசியா - 2011

## ஆய்வரங்கம் 2

**மகதூம் சாயபு அரங்கம்** மலாயாப் பல்கலைக்கழகக் கலைத்துறை மண்டபத்தில் மே 21, 2011 இல் நடைபெற்றது. இவ்வரங்கிற்கு இலங்கையைச் சேர்ந்த டாக்டர் தாசீம் அஹமது தலைமை தாங்கினார்.
- அமர்வு 01
**இஸ்லாமியத் தமிழிலக்கியங்களில் தமிழிலக்கிய மரபுகள்**  
ஆய்வுரை நடத்தியவர்: இணைப் பேராசிரியர் முஃஅப்துல் சமது
- அமர்வு 02
**இஸ்லாமியத் தமிழிலக்கியங்களில் திருமண நடைமுறை**  
ஆய்வுரை நடத்தியவர்: முனைவர் ஜே. ராஜா முகம்மது
- அமர்வு 03
**சீறா புராணத்தில் உலா - பழைமையும், புதுமையும்**  
ஆய்வுரை நடத்தியவர்: இலங்கை, பேராதனைப் பல்கலைக்கழக தமிழ்த்துறை பேராசிரியர் வ. மகேஸ்வரன்
# உலக இஸ்லாமியத் தமிழ் இலக்கிய மாநாடு, மலேசியா - 2011

## ஆய்வரங்கம் 3

**ஹாஜி அப்துல்லாஹ் - மாஸா அரங்கம்**, மலாயாப் பல்கலைக்கழகக் கலைத்துறை மண்டபத்தில் மே 21, 2011 இல் நடைபெற்றது. இவ்வரங்கிற்கு மலேசியா அனைத்துலக இஸ்லாமிய பல்கலைக்கழக டாக்டர் அஹமது காமில் மைதீன் மீரா தலைமை தாங்கினார்.
- அமர்வு 01 -
**முன்சி அப்துல்லாவின் வாழ்வும் பணியும்**  
ஆய்வுரை நடத்தியவர்: மலாய்ப் பல்கலைக்கழக இந்திய ஆய்வியல்துறை பேராசிரியர் முனைவர் ராஜேந்திரன்
- அமர்வு 02
**மலேசியாவில் தமிழ் முஸ்லிம்களின் இஸ்லாமியப் பணி**  
ஆய்வுரை நடத்தியவர்: கோலாலம்பூர் அனைத்துல இஸ்லாமியப் பல்கலைக்கழக பேராசிரியர் முனைவர் தமீம் உஸாமா  
- அமர்வு 03
**மலேசிய ஊடகத்துறையில் முஸ்லிம்களின் பங்களிப்பு**  
ஆய்வுரை நடத்தியவர்: கோலாலம்பூர் அனைத்துல இஸ்லாமியப் பல்கலைக்கழக இணைப் பேராசிரியர் முனைவர் ஹாஜா முஹையத்தீன்
# உலக இஸ்லாமியத் தமிழ் இலக்கிய மாநாடு, மலேசியா - 2011

## ஆய்வரங்கம் 4

**பண்டிட் மு. அப்துல் மஜீது அரங்கம்**, மலாயாப் பல்கலைக்கழகக் கலைத்துறை மண்டபத்தில் மே 21, 2011இல் நடைபெற்றது. இவ்வரங்கிற்கு தமிழ்நாட்டைச் சேர்ந்த கேப்டன் என். ஏ. அமீர் அலி தலைமை தாங்கினார்.
- அமர்வு 01
**தமிழகக் கலாசாரத்தில் முஸ்லிம்களின் பங்களிப்பு**  
ஆய்வுரை நடத்தியவர்: முனைவர் கவிக்கோ அப்துல் ரகுமான்
- அமர்வு 02
**தமிழிசைக்கு முஸ்லிம்களின் பங்களிப்பு**  
ஆய்வுரை நடத்தியவர்: மதுரை இசை ஆய்வாளர் இறையறிஞர் நா. மம்மது
- அமர்வு 03
**இஸ்லாமிய தமிழ் இலக்கியங்களில் சமய நல்லிணக்கம்**  
ஆய்வுரை நடத்தியவர்: புதுவைப் பல்கலைக்கழக தொலைக்கல்வித்துறை இயக்குநர் பேராசிரியர் முனைவர் ம. அறிவுநம்பி
# உலக இஸ்லாமியத் தமிழ் இலக்கிய மாநாடு, மலேசியா - 2011

## ஆய்வரங்கம் 5

**செய்குத்தம்பிப் பாவலர் அரங்கம்**, மலாயாப் பல்கலைக்கழகக் கலைத்துறை மண்டபத்தில் மே 21, 2011இல் நடைபெற்றது. இவ்வரங்கிற்கு ஓய்வுபெற்ற மலேசியாக் கல்வித்துறை அதிகாரி சாகுல் ஹமீது தலைமை தாங்கினார்.
- அமர்வு 01
**மலேசியாவின் தமிழ்மொழி வளர்ச்சியில் தமிழ் முஸ்லிம்களின் பங்களிப்பு**  
ஆய்வுரை நடத்தியவர்: மலேசிய முதுநிலை எழுத்தாளர் சை. பீர் முகம்மது
- அமர்வு 02
**மலேசியத் தமிழிலக்கியத்துறையில் தமிழ் முஸ்லிம்களின் பங்களிப்பு**  
ஆய்வுரை நடத்தியவர்: மலாயாப் பல்கலைக்கழக இந்திய ஆய்வியல் துறை இணைப்பேராசிரியர் முனைவர் கிருஸ்ணன் மணியம்  
- அமர்வு 03
**சிங்கைமொழி, இலக்கிய வளர்ச்சியில் தமிழ் முஸ்லிம்களின் பங்களிப்பு**  
ஆய்வுரை நடத்தியவர்: சிங்கை முதுநிலை எழுத்தாளர் ஜே. எம். சாலி
# உலக இஸ்லாமியத் தமிழ் இலக்கிய மாநாடு, மலேசியா - 2011

## ஆய்வரங்கம் 6

**கன்னல்கவி நக்கம்பாடி கரீம் அரங்கம்** மலாயாப் பல்கலைக்கழகக் கலைத்துறை மண்டபத்தில் மே 22, 2011இல் நடைபெற்றது. இவ்வரங்கிற்கு இலங்கையைச் சேர்ந்த எஸ். எச். எம். ஜெமீல் தலைமை தாங்கினார்.
- அமர்வு 01
**இஸ்லாமிய தமிழ் இலக்கிய படைப்பில் மகளிர் பங்களிப்பு**  
ஆய்வுரை நடத்தியவர்: காரைக்கால் அறிஞர் அண்ணா அரசுக் கல்லூரி ஓய்வுபெற்ற கலைத்துறைத் தலைவர் பேராசிரியர் சா. நசீமா பானூ
- அமர்வு 02
**50 ஆண்டுகால இஸ்லாமிய தமிழலக்கியம், ஆய்வுப் போக்குகளும், ஆற்ற வேண்டிய பணிகளும்**  
ஆய்வுரை நடத்தியவர்: மதுரை காமராசப் பல்கலைக்கழ இஸ்லாமிய தமிழ் இலக்கிய ஆய்வுத்துறை தலைவர் முதுநிலைப் பேராசிரியர் பீ.மு. அஜ்மல்கான்
# உலக இஸ்லாமியத் தமிழ் இலக்கிய மாநாடு, மலேசியா - 2011

## ஆய்வரங்கம் 7

**கலாநிதி டாக்டர் ம. மு. உவைஸ் அரங்கம்** மலாயாப் பல்கலைக்கழகக் கலைத்துறை மண்டபத்தில் மே 22, 2011இல் நடைபெற்றது. இவ்வரங்கிற்கு மலேசியா பேராசிரியர் முனைவர் ரெ. கார்திகேசு தலைமை தாங்கினார்.
- அமர்வு 01
**20, 21ம் நூற்றாண்டு இஸ்லாமியத் தமிழிலக்கியம் ஒரு பார்வை**  
ஆய்வுரை நடத்தியவர்: சென்னைப் புதுக் கல்லூரி தமிழ்த்துறைத் தலைவர் இணைப்பேராசிரியர் முனைவர் எச். நத்தர்சா மரைக்காயர்
- அமர்வு 02
**இலங்கை இஸ்லாமியத் தமிழிலக்கிய வரலாறு**  
ஆய்வுரை நடத்தியவர்: இலங்கை தென்கிழக்குப் பல்கலைக்கழக தமிழ்த்துறை பேராசிரியர் கே.ரகுபரன்
# உலக இஸ்லாமியத் தமிழ் இலக்கிய மாநாடு, மலேசியா - 2011

## ஆய்வரங்கம் 8

**சித்தி லெவ்வை அரங்கம்** மலாயாப் பல்கலைக்கழகக் கலைத்துறை மண்டபத்தில் மே 22, 2011இல் நடைபெற்றது. இவ்வரங்கிற்கு மலேசிய முனைவர் முரசு. நெடுமாறன் தலைமை தாங்கினார்.
- அமர்வு 01
**தமிழக ஊடகத்துறையில் தமிழ் முஸ்லிம்களின் பங்களிப்பு**  
ஆய்வுரை நடத்தியவர்: சென்னை புதுக்கல்லூரி தமிழ் முதுநிலை மற்றும் ஆய்வியல்துறை இணைப்பேராசிரியர் முனைவர் எம். ஐ. அஹமது மரைக்கார்.
- அமர்வு 02
**மலேசிய தமிழ் ஊடகத்துறையில் தமிழ் முஸ்லிம்களின் பங்களிப்பு**  
ஆய்வுரை நடத்தியவர்: மலாயாப் பல்கலைக்கழக இந்திய ஆய்வியல்துறை இணைப்பேராசிரியர் முனைவர் வே. சபாபதி
# உலக இஸ்லாமியத் தமிழ் இலக்கிய மாநாடு, மலேசியா - 2011

## ஆய்வரங்கம் 9

**புலவர்மணி சர்புதீன் அரங்கம்** மலாயாப் பல்கலைக்கழகக் கலைத்துறை மண்டபத்தில் மே 22, 2011இல் நடைபெற்றது. இவ்வரங்கிற்கு டாக்டர் அ. சையது இபுராகிம் தலைமை தாங்கினார்.
- அமர்வு 01
**மலேசிய மேம்பாட்டில் தமிழ் முஸ்லிம்களின் பங்களிப்பு**  
ஆய்வுரை நடத்தியவர்: மலாய்ப் பல்கலைக்கழக இந்திய ஆய்வியல்துறை தலைவர் இணைப்பேராசிரியர் முனைவர் எஸ்.குமரன்
- அமர்வு 2
**சிங்கை சமூக வளர்ச்சியில் முஸ்லிம்களின் பங்களிப்பு**  
ஆய்வுரை நடத்தியவர்கள்: சிங்கப்பூர் முனைவர் எச். எம். சலீம், சிங்கப்பூர் எழுத்தாளர் முகம்மது இலியாஸ்
# உலக இஸ்லாமியத் தமிழ் இலக்கிய மாநாடு, மலேசியா - 2011

## நூல்வெளியீட்டு விழா

**டத்தோ சிக்கந்தர் பாட்சா அரங்கம்** மலாயாப் பல்கலைக்கழகக் கலைத்துறை மண்டபத்தில் மே 21, 2011இல் நடைபெற்றது. இவ்வரங்கிற்கு எஸ். எம். ஹிதாயதுல்லா தலைமை தாங்கினார். இவ்வரங்கில் 7 நூல்கள் வெளியிடப்பட்டன.
# உலக இஸ்லாமியத் தமிழ் இலக்கிய மாநாடு, மலேசியா - 2011

## கருத்தரங்கம்

**ஜே. எம். ஹசைன் அரங்கம்** மலாயாப் பல்கலைக்கழக பெர்னாடா சிஸ்வா மண்டபத்தில் மே 21, 2011இல் நடைபெற்றது. இவ்வரங்கிற்கு ஹாஜி முகம்மது இஸ்மாயில் சரீப் தலைமை தாங்கினார். கருத்தரங்கத் தலைப்பு இஸ்லாம் காட்டும் இலட்சிய வாழ்வும் எதிர்நோக்கும் சவால்களும். இவ்வரங்கில் பாத்திமா முஸாஃபர் (தமிழ்நாடு), பாரதி கிருஸ்ண குமார் (தமிழ்நாடு), பேராசிரியர் முனைவர் பர்வீன் சுல்தானா (தமிழ்நாடு), ஜாமிஆ நளீமிய்யா பேராசிரியர் அகார் முகம்மது (இலங்கை) ஆகியோர் உரை நிகழ்த்தினர்.
# உலக இஸ்லாமியத் தமிழ் இலக்கிய மாநாடு, மலேசியா - 2011

## ஆலிம்களின் அரங்கம்

**காதர் முஹையத்தீன் கப்பித்தான் அரங்கம்** மலாயாப் பல்கலைக்கழகக் கலைத்துறை மண்டபத்தில் மே 22, 2011இல் நடைபெற்றது. இவ்வரங்கிற்கு மலேசிய தமிழ் மின்னூடகப் பிரிவுத் தலைவர் உஸ்தாத் ஜமால் அப்துல் ஹமீது தலைமை தாங்கினார். இவ்வரங்கில் கோலாலம்பூர் மிஸ்பாகுல் ஹதா மத்ரஸா உஸ்தாத் கம்பம் பீர்முகம்மது பாகவி, கோலாலம்பூர் இந்திய மஸ்ஜித் பிரதான இமாம் மௌலவி நாசில் அலி. கோலாலம்பூர் மத்ரஸா ஸ்தாப்பா ஜெயா மௌலவி சம்பை ஹிதாயத்துல்லாஹ் அரூசி ஆகியோர் உரை நிகழ்த்தினர்.
# உலக இஸ்லாமியத் தமிழ் இலக்கிய மாநாடு, மலேசியா - 2011

## கவியரங்கம்

**பெரும்புலவர் காதர் முஹையத்தீன் மரைக்காயர் அரங்கம்** மலாயாப் பல்கலைக்கழக பெர்னாடா சிஸ்வா மண்டபத்தில் மே 22, 2011இல் நடைபெற்றது. இவ்வரங்கிற்கு கவிக்கோ முனைவர் அப்துல் ரகுமான் தலைமை தாங்கினார்.இவ்வரங்கில் புலவர் ப. மு. அன்வர் (மலேசியா), கவிஞர் மாலிறையன் (தமிழ்நாடு), கவிஞர் எம். எம். நஜ்முல் ஹசன் (இலங்கை), கவிஞர் க. து. மு. இக்பால் (சிங்கை), கவிஞர் மைதீ. சுல்தான் (மலேசியா), கவிஞர் கே. ஏ. ஹாஜா மைதீன் (மலேசியா), கவிஞர் ஏம்பல் தஜம்முல் மகம்மது (தமிழ்நாடு), கவிஞர் பொத்துவில் முகம்மது அஸ்மின் (இலங்கை), கவிஞர் செ. சீனி நைனா முகம்மது மலேசியா ஆகியோர் கவி பாடினர்.
# உலக இஸ்லாமியத் தமிழ் இலக்கிய மாநாடு, மலேசியா - 2011

## நிறைவுவிழா

**முன்சி அப்துல்லா அரங்கம்** இம்மாநாட்டின் நிறைவு நிகழ்ச்சி மலாயாப் பல்கலைக்கழக பெர்னாடா சிஸ்வா மண்டபத்தில் மே 22, 2011இல் நடைபெற்றது. இந்நிகழ்வில் சிறப்பு விருந்தினராக மலேசிய தோட்டத்தொழில் மூலப்பொருள் துணையமைச்சர் டத்தோ ஜி. பழனிவேலு கலந்துகொண்டார்.
# முஸ்லிம் தமிழ்ப் புலவர்கள் கையாண்ட இலக்கிய வடிவங்கள்

**முஸ்லிம் தமிழ்ப் புலவர்கள்** தமிழின் பல வகையான இலக்கிய வடிவங்களிலும் தங்கள் படைப்புகளை வெளிப்படுத்தியுள்ளனர். அத்துடன், புதிய இலக்கிய வடிவங்களையும் உருவாக்கியுள்ளனர். மேலும் இசை சார்ந்த இலக்கிய வடிவங்களையும் இவர்கள் கையாண்டுள்ளனர்.
# முஸ்லிம் தமிழ்ப் புலவர்கள் கையாண்ட இலக்கிய வடிவங்கள்

## பட்டியல்

இந்த அடிப்படையில் முஸ்லிம் தமிழ் புலவர்கள் கையாண்ட இலக்கிய வடிவங்களின் பட்டியல் பின்வருமாறு:
# முஸ்லிம் தமிழ்ப் புலவர்கள் கையாண்ட இலக்கிய வடிவங்கள்

## பட்டியல்

### முஸ்லிம் தமிழ்ப்புலவர்கள் கையாண்ட பழைய இலக்கிய வடிவங்கள்

- காப்பியம்
- சிறுகாப்பியம்
- திருப்புகழ்
- கலம்பகம்
- சதகம்
- அந்தாதி
- பிள்ளைத்தமிழ்
- கோவை
- மாலை
- குறவஞ்சி
- ஆற்றுப்படை
- நாடகம்
- தனிப்பாடல்கள்
- கடிதச் செய்யுள்
# முஸ்லிம் தமிழ்ப் புலவர்கள் கையாண்ட இலக்கிய வடிவங்கள்

## பட்டியல்

### முஸ்லிம் புலவர்கள் கண்ட புதிய வடிவங்கள்

- படைப்போர்
- முனாஜாத்து
- கிஸ்ஸா
- மசாலா
- நாமா
# முஸ்லிம் தமிழ்ப் புலவர்கள் கையாண்ட இலக்கிய வடிவங்கள்

## பட்டியல்

### இசை சார்ந்த வடிவங்கள்

- கீர்த்தனம்
- நொண்டி நாடகம்
- கும்மி
- சிந்து
- தாலாட்டு
- பள்ளு
- அம்மானை
- ஏசல்
# ஆப்டாபாத்

**அப்போட்டாபாத் ** (*Abbottabad*) அல்லது **ஆப்டாபாத்** (*Abtabad*, , ; ; ) பாக்கித்தானின் வடமேற்கில் உள்ள கைபர் பக்துன்வா மாகாணத்தின் ஹசரா கோட்டத்தில் உள்ள அப்போட்டாபாத் மாவட்டத்தின் தலைமையிட நகரம் ஆகும்.  
ஓராஷ் பள்ளத்தாக்கில் உயரத்தில் நாட்டின் தலைநகர் இசுலாமாபாத்திலிருந்து வடகிழக்கில் தொலைவிலும் பெசாவரிலிருந்து கிழக்கில் தொலைவிலும் அமைந்துள்ளது.  
பாக்கித்தான் முழுமையிலும் இந்நகர் குளுமையான காலநிலைக்கும் உயர்தர கல்விநிலையங்களுக்கும் படைத்துறை அமைப்புகளுக்கும் பெயர்பெற்றது. அல் காயிதா தலைவர் உசாமா பின் லாதின் இங்குதான் 2005ஆம் ஆண்டு முதல் தனது இறுதிக் காலம்வரை வாழ்ந்திருந்தார்.
# ராம் ஸ்ரீராம்

**ராம் ஸ்ரீராம்** கூகுள் இணையதள முதல் முதலீட்டாளர்களில் ஒருவராவர். அவர் முன்னதாக அமேசான் டாட் காம் இணையதள நிறுவனத்தில் அதன் நிறுவனர் ஜெஃப் பீசோஸ் உடன் பணியாற்றினார். போர்பஸ் உலகின் பெரும் பணக்காரர் (பில்லியனர்) பட்டியலில் இவர் 2007 ஆண்டு முதல் ஒவ்வொரு ஆண்டும் இடம் பிடிக்கிறார்.  
2005 ஆண்டின் படி இவர் 3.4 மில்லியன் கூகுள் பங்குகளை பெற்றிருந்தார்.
# தூதரகங்களின் பட்டியல், பகுரைன்

இது '''பஹ்ரேய்ன் நாட்டுத் தூதரகங்களின் பட்டியல்.
# தூதரகங்களின் பட்டியல், பகுரைன்

## ஐரோப்பா

விலுள்ள பஹ்ரேய்ன் தூதரகம்]]
பஹ்ரேய்ன் தூதரகம்]]
யிலுள்ள பஹ்ரேய்ன் தூதரகம்]]
-
- ப்ரஸ்ஸல்ஸ் (தூதரகம்)
-
- பரிஸ் (தூதரகம்)
-
- பெர்லின் (தூதரகம்)
-
- மாஸ்கோ (தூதரகம்)
-
- லண்டன் (தூதரகம்)
# தூதரகங்களின் பட்டியல், பகுரைன்

## வட அமெரிக்கா

-
- வாசிங்டன், டி. சி. (தூதரகம்)
- நியூயார்க் (துணைத் தூதரகம்)
# தூதரகங்களின் பட்டியல், பகுரைன்

## ஆப்பிரிக்கா

-
- அல்ஜியர்ஸ் (தூதரகம்)
-
- கெய்ரோ (தூதரகம்)
-
- ரெபாட் (தூதரகம்)
-
- துனிசு (தூதரகம்)
# தூதரகங்களின் பட்டியல், பகுரைன்

## ஆசியா

-
- பீஜிங் (தூதரகம்)
-
- புது தில்லி (தூதரகம்)
-
- தெஹ்ரான் (தூதரகம்)
-
- பாக்தாத் (தூதரகம்)
-
- டோக்கியோ (தூதரகம்)
-
- அம்மான் (தூதரகம்)
-
- குவைத் நகரம் (தூதரகம்)
-
- மஸ்கட் (தூதரகம்)
-
- இஸ்லாமாபாத் (தூதரகம்)
- கராச்சி (துணைத் தூதரகம்)
-
- தோகா (தூதரகம்)
-
- ரியாத் (தூதரகம்)
- ஜித்தா (துணைத் தூதரகம்)
-
- தமாஸ்கஸ் (தூதரகம்)
-
- பாங்கொக் (தூதரகம்)
-
- அபுதாபி (தூதரகம்)
# தூதரகங்களின் பட்டியல், பகுரைன்

## பன்முக அமைப்புகள்

- ப்ரஸ்ஸல்ஸ் (ஐரோப்பிய ஒன்றியத்திற்கான் தூதுக்குழு)
- கெய்ரோ (அரபு லீக்கிற்கான நிரந்தர தூதுக்குழு)
- ஜெனீவா (ஐநா மற்றும் ஏனைய அனைத்துலக நிறுவனங்களுக்கான நிரந்தர தூதுக்குழு)
- நியூயார்க் (ஐநாவுக்கான நிரந்தர தூதுக்குழு)
# வெலம்பொடை

**வெலம்பொடை** (*Welamboda*) இலங்கையின் மத்திய மாகாணத்தின் கண்டி மாவட்டத்தில் உடுநுவரை தேர்தல் தொகுதியில் அமைந்துள்ள முஸ்லிம் கிராமமாகும். கிட்டத்தட்ட 5000 பேரைக் கொண்டது வெலம்பொடை கிராமம். இங்கு ஒரு ஜும்மா பள்ளியும் 9 தக்கியாக்களையும் அமைந்துள்ளன.  
கண்டிய மன்னர் காலத்திலேயே வெலம்படை குடியிருப்புக்கள் ஆரம்பமானது என்று சில வரலாற்றாசிரியர்கள் கூறுகின்றனர். கண்டிய மன்னர்களது ஆஸ்தான வைத்தியர்களாக இருந்த பல முஸ்லிம்களின் குடும்பங்கள் வெலம்பொடையில் குடியமர்த்தப்பட்டது இக்கருத்துக்கு சான்றாக அமைகிறது. இவர்களில் ஒருவரான செய்கு முகம்மத் உடையார் என்பவருக்கு கண்டி மன்னன் கீர்த்திசிரி ராஜசிங்கன் செப்புசாசனம் மூலம் 1747 இல் வெலம்படைப் பகுதியில் பெரும்பாலான இடங்கள் வழங்கப்பட்டதாகத் தெரியவருகிறது. சன்னச என்று இச்சாசனம் பற்றி தொல்பொருள் ஆய்வாளர் கலாநிதி கம்புறுபிடிய தேரர் குறிப்பிடுகிறார்.
# ஐமன் அழ்-ழவாகிரி

**ஐமன் முகம்மது ரபீ அழ்-ழவாகிரி** (*Ayman Muhammad Rabaie al-Zawahiri*; 19 சூன் 1951 – 31 சூலை 2022) என்பவர் எகிப்தில் பிறந்த மருத்துவரும், இறையியலாளரும், 2011 முதல் 2022 சூலையில் இறக்கும் வரை அல் காயிதா தீவிரவாதக் குழுவின் தலைவராகவும் இருந்தவர். இவர் *எகிப்திய இசுலாம் (ஜிகாத்) போராட்டத்தின்* தலைவர் அப்த்-அல்-சுமர் எகிப்திய அரசால் வாழ்நாள் சிறையில் வைக்கப்பட்டபின்னர் அதன் இரண்டாம் *அமீராக* இருந்தார். உசாமா பின் லாதின் நெப்டியூன் இசுப்பியர் நடவடிக்கையில் கொல்லப்பட்ட பின்னர் அல்கைதாவின் தலைவரானார். இவர் முன்னதாக ஆசியா, ஆப்பிரிக்கா, வட அமெரிக்காவில் தாக்குதல்களை நடத்திய இசுலாமியத் தீவிரவாத இயக்கங்களின் மூத்த உறுப்பினராக இருந்தார். 2012 இல், இவர் முசுலிம் நாடுகளில் உள்ள மேற்குலகத்தவரைக் கடத்துமாறு முஸ்லிம்களைக் கேட்டுக் கொண்டவர்.  
செப்டம்பர் 11, 2001 தாக்குதல்களின் பின்னர், இவரைக் கைது செய்யத் தகவல் தருவோருக்கு 25 மில்லிய அமெரிக்க டாலர்கள் வெகுமதி அளிப்பதாக அமெரிக்க அரசுத் திணைக்களம் அறிவித்திருந்தது. 1999 இல், இவர் மீது ஐக்கிய நாடுகளின் அல்-கைதா தடைகள் குழு உலகளாவிய தடைகளை விதித்திருந்தது.  
அல் ழவாகிரி அறுவை மருத்துவ நிபுணராக அறியப்படுகிறார்; அவரது எகிப்திய இசுலாமிய ஜிகாத் பின் லாதினின் அல்காயிதாவுடன் இணைந்தபோது பின் லாதினுக்குத் தனிப்பட்ட அறிவுரையாளராகவும் மருத்துவராகவும் செயற்பட்டு வந்தார். பின் லாதினை 1986ஆம் ஆண்டு ஜித்தாவில் சந்தித்தார். அல் ழவாகிரி இசுலாமிய மெய்யியல் மற்றும் இசுலாமிய வரலாற்றில் தேர்ந்த அறிவும் ஆழ்ந்த புரிதலும் கொண்டிருந்தார். அல் ழவாகிரிக்கு அரபி , ஆங்கிலம் மற்றும் பிரெஞ்சு மொழியில் நல்ல தேர்ச்சி உண்டு.  
1998ஆம் ஆண்டு அல் சவாகிரி எகிப்திய இசுலாமிய ஜிகாத் இயக்கத்தை அல்காயிதாவுடன் முறையாக இணைத்தார். அல்காயிதாவின் முன்னாள் உறுப்பினர் ஒருவரின் கூற்றுப்படி, அல் ழவாகிரி அல்காயிதாவின் நிறுவன காலத்திலிருந்தே பணி புரிந்தவர் என்றும் அதன் ஆலோசனை அவையின் மூத்த உறுப்பினராக விளங்கினார் என்றும் அறியப்படுகிறது. பின் லாதினின் "தளபதி" என்று இவர் குறிப்பிடப்பட்டாலும், பின் லாதினின் வாழ்க்கை வரலாற்றை எழுதுபவர் இவரை அல்காயிதாவின் உண்மையான "அறிவுத்திறன்" எனக் குறிக்கிறார்.  
2022 சூலை 31 அன்று, அழ்-ழவாகிரி அமெரிக்காவின் ஆளில்லா விமானம் ஒன்றின் மூலம் காபுல் நகரில் வைத்துக் கொல்லப்பட்டார்.
# வெங்கச்சங்கல்

**வெங்கச்சங்கல்**, **சிக்கிமுக்கிக்கல்** (*Quartz*, *குவார்ட்ஸ்*; ஒலிப்பு: *குவார்ட்ஃசு*) என்பது புவியின் மேலோட்டில் (புறணியில்), சிலிக்கேட்டு வகைப் பாறைக் கனிமமாகிய ஃபெல்டுஸ்பாருக்கு அடுத்து மிகவும் அதிகமாகக் கிடைக்கும் கனிமமாகும். இது தொடர்ச்சியான SiO<sub>4</sub> சிலிக்கான்-ஆக்சிசன் மூலக்கூற்றால் ஆன நான்முகியாகும். இதில் இரண்டு நான்முகிகளுக்கு இடையில் ஆக்சிசன் பகிரப்பட்டிருக்கும். இதன் வாய்பாட்டை SiO<sub>4</sub> எனக்குறிக்கலாம்.  
வெங்கச்சங்கலில் பல வகைகள் உள்ளன. அவற்றுள் சில மதிப்பு மிகு இரத்தினக் கற்களாகும். ஐரோப்பாவிலும் மத்திய கிழக்கிலும் வெங்கச்சங்கலின் சில வகைகள் நகைகள் செய்யவும் கல்லோவியத்திற்கும் பயன்படுத்தப்படுகின்றன.  
இதன் ஆங்கிலச் சொல்லான "குவார்ட்சு" எனும் சொல்லின் பிறப்பியல் 14-ஆம் நூற்றாண்டின் முற்பகுதியில் இருந்த செர்மானிய மொழியிலிருந்து தொடங்குவதாகக் கருதுகின்றனர். குவார்ட்சு (quartz) எனும் சொல் நடுவுயர் செருமானியச் சொல்லாகிய twerc என்பதன் மாற்று வடிவான querch என்பதன் சுருக்கமாக quartz என்று வந்திருக்கவேண்டும் என்று கருதுகின்றனர். இது வேறு வழியாகவும் வந்திருக்கலாம் என்றும் கருதுகின்றனர். "உறுதி", "கெட்டி" என்னும் பொருள்கள் தரும் "twardy" என்னும் மேற்கு சிலாவியச்சொல்லும், "tvrdý" என்னும் செக் மொழிச் சொல்லும், போலிசு மொழிச்சொல் ட்வார்டி (twardy) என்பதும் தொடர்புடையதாக கூறுவர்.
# வெங்கச்சங்கல்

## படிக இயல்பும் அமைப்பும்

வெங்கச்சங்கல் முக்கோண படிக அமைப்பைச் சார்ந்தது. இதன் நல்லியல்பு படிக வடிவம் ஒவ்வொரு பக்கத்திலும் ஆறு பக்க பிரமிடுகளைக் கொண்டு முடிவுறும் ஆறு பக்கப் பட்டகமாகும். இயற்கையில் குவார்ட்சு படிகங்கள் பளிங்கிருமைத் தன்மை (Crystal twinning property), குலைவுத்தன்மை உடையனவாகவும் அருகிலுள்ள படிகங்களுடனோ பிற கனிமங்களுடனோ உள்வளர்ச்சி உடையனவாகவும் உள்ளன. மேலும் சில நேரங்களில் பக்கங்கள்/முகங்கள் அனைத்தும் ஒன்றிணைந்துப் படிகம் மிகப் பெரியதாகக் காட்சியளிக்கும்.  
α-குவார்ட்சு முக்கோணப் படிக அமைப்பையும் வெளிக்குழு (space group) *P*3<sub>1</sub>21ஐயும் *P*3<sub>2</sub>21 முறையே கொண்டது. β-குவார்ட்சு அறுங்கோணப் படிக அமைப்பையும் வெளிக்குழு *P*6<sub>2</sub>21ஐயும் *P*6<sub>4</sub>21 முறையே கொண்டது. α-குவார்ட்சு, β-குவார்ட்சு இவ்விரண்டுமே *கைரல்* (Chiral) படிகங்களுக்கு எடுத்துக்காட்டுகளாகும். α-குவார்ட்சுக்கும் β-குவார்ட்சுக்கும் இடைப்பட்ட உருமாற்றம், அவற்றின் இணைக்கப்பட்ட விதத்தில் எவ்வித மாற்றத்தையும் ஏற்படுத்தாமல் நான்முக முக்கோணகத்தில் (Tetrahedron) ஒன்றைப் பொறுத்து மற்றொன்று சிறிய அளவிலான சுழற்சியையே கொண்டுள்ளது.
# வெங்கச்சங்கல்

## வண்ணத்தின் அடிப்படையில் வகைகள்

தூய வெங்கச்சங்கல், காலங்காலமாக **கல் படிகம்** (சிலநேரங்களில் **தெளிவான குவார்ட்சு**) என்று அழைக்கப்படுகிறது. இது நிறமற்றது, ஒளியூடுருவும் தன்மை உடையது மேலும் *லொதைர் படிகத்தைப்* போன்று கருங்கல் ஓவியத்திற்கு பயன்படுத்தப்பட்டுவருகிறது. பொதுவான நிறமுடைய வெங்கச்சங்கல் படிகங்கள் எலுமிச்சை வண்ணக் வெங்கச்சங்கல், இளஞ்சிவப்புக் வெங்கச்சங்கல், செவ்வந்திக்கல், சாம்பல் வண்ணக் வெங்கச்சங்கல், பால் வண்ணக் வெங்கச்சங்கல் ஆகியவற்றை உள்ளடக்கியது. வெங்கச்சங்கலின் வகைகளுக்கிடைப்பட்ட முதன்மையான வேறுபாடு அது பெரும்படிகமா (macrocrystalline) நுண்படிகமா (microcrystalline) அல்லது படிக வடிவற்றதா (cryptocrystalline) என்பதேயாகும். படிகவடிவற்ற வகைகள் ஒளியூடுருவுவனவாகவோ மிகவும் ஒளியூடுருவாத் தன்மையுடையனவாகவோ இருக்கும். ஆனால் பெரும்படிக வகைகள் அனைத்துமே ஒளியூடுருவும் வகையாகும்.
# வெங்கச்சங்கல்

## வண்ணத்தின் அடிப்படையில் வகைகள்

### எலுமிச்சை வண்ண வெங்கச்சங்கல்

**சிட்ரின்** (எலுமிச்சை வண்ண வெங்கச்சங்கல்) (citrin) எனும் வெங்கச்சங்கல் வகை வெளிறிய மஞ்சள் நிறத்திலிருந்து பழுப்பு நிறம் வரை நிறமாறுபாட்டைக் கொண்டுள்ளது. இயற்கை சிட்ரின்கள் மிகவும் அரிதானவை. வணிகநோக்கிலான சிட்ரின்கள் செவ்வந்திக்கல்லையோ சாம்பல் வண்ண குவார்ட்சையோ சூடுபடுத்திப் பெறப்படுகின்றன. மஞ்சள் புட்பராகத்திலிருந்து சிட்ரைனை வெட்டி எடுப்பது உறுதியான ஒன்றன்று. அவை கடினத்தன்மையில் வேறுபடுகின்றன. சிட்ரின் இரும்பு மாசுகளைக் கொண்டுள்ளது. மேலும் இயற்கையாகவே அரிதாகவே இது புலப்படுகிறது. பிரேசில் தான் சிட்ரின் உற்பத்தியில் முன்னணியிலிருக்கும் நாடாகும். அந்நாட்டின் *ரியோ கிரான்டெ டு சுல்* (Rio Grande do sul) எனும் மாநிலமே அதிகமாக உற்பத்தி செய்யப்படும் இடமாகும். இப்பெயர் இலத்தீன் மொழியில் மஞ்சள் என்று பொருள்படும் *சிட்ரினா* (citrina) எனும் சொல்லிலிருந்து தருவிக்கப்பட்டதாகும். மேலும் *சிட்ரான்* (citron) எனும் சொல்லுக்கும் அச்சொல்லே மூலமாகும். சிலநேரங்களில் சிட்ரினும் செவ்வந்திக்கல்லும் சேர்ந்தே ஒரு படிகத்திலேயே கிடைக்கும். இத்தகு படிகம் அமெட்ரின் (ametrine) எனப்படும்.  
சிட்ரின் நவம்பர் மாதத்திற்கான பிறப்புக்கல் ஆகும்.
# வெங்கச்சங்கல்

## வண்ணத்தின் அடிப்படையில் வகைகள்

### இளஞ்சிவப்பு வெங்கச்சங்கல்

இளஞ்சிவப்பு வெங்கச்சங்கல் வெளிறிய இளஞ்சிவப்பு நிறம் முதல் சிவப்பின் சாயல் (hue) வரை வண்ணம் பெற்றுள்ள ஒருவகை வெங்கச்சங்கல் ஆகும். இந்த நிறம், டைட்டானியம், இரும்பு அல்லது மாங்கனீசு ஆகியவற்றின் சிறிதளவான கலப்பினால் ஏற்படும். சில இளஞ்சிவப்பு வெங்கச்சங்கல் வகைகள் நுண்ணளவிலான ரூட்டைலைக் (TiO<sub>2</sub>) கொண்டிருக்கின்றன. அண்மைய X-கதிர் விளிம்பு விளைவு ஆய்வுகள் இந்த இளஞ்சிவப்பு நிறம் அலுமினியம் போரோ சிலிக்கேட்டுக் கனிமமாகிய, டியூமோர்டியரைட்டின் (Dumortierite) நுண்ணிய நார்களால் ஏற்படுகின்றன என்று காட்டுகின்றன.
# வெங்கச்சங்கல்

## வண்ணத்தின் அடிப்படையில் வகைகள்

### செவ்வந்திக்கல்

மங்கிய செவ்வூதா நிறம் முதல் அடர்வான செவ்வூதா நிறம் வரையிலான வெங்கச்சங்கல் பொதுவாக **செவ்வந்திக்கல்** (Amethyst) என்றறியப்படுகிறது.
# வெங்கச்சங்கல்

## வண்ணத்தின் அடிப்படையில் வகைகள்

### சாம்பல் வண்ண வெங்கச்சங்கல்

சாம்பல் வண்ண வெங்கச்சங்கல் (Smoky quartz) அரைகுறையாக ஒளியூடுருவும் (translucent) வகையாகும். இது பழுப்பு-சாம்பல் வண்ண முழுமையான ஒளிபுகும் தன்மை முதல் முழுவதும் ஒளியூடுருவா நிலை வரை வேறுபடுகிறது. சில வகைகள் கருப்பு நிறத்திலும் உள்ளன.
# வெங்கச்சங்கல்

## வண்ணத்தின் அடிப்படையில் வகைகள்

### பால் வண்ண வெங்கச்சங்கல்

பழைய உரோமானிய பிரதிபலிப்பு நரம்புக்கல்]]
**பால் வெங்கச்சங்கல்** (milk quartz) அல்லது **பால் வண்ண வெங்கச்சங்கல்** (milky quartz) (**வெங்கச்சாங்கல்**) எனும் வெங்கச்சங்கல் வகையே பொதுவாக எங்கும் காணப்படும். இந்த வெண்ணிறம் சிறிய அளவிலான நீர்ம உள்ளீடாலோ (fluid inclusion) வளிம (வாயு) உள்ளீடாலோ அல்லது இரண்டின் உள்ளீடாலோ ஏற்பட்டிருக்கும்.
# வெங்கச்சங்கல்

## நுண்ணமைப்பின் அடிப்படையிலான வகைகள்

வரலாறுகளில் பலகாலங்களாக கனிமத்தின் நிற அடிப்படையில் பல பெயர்கள் வழங்கப்பட்டாலும், தற்போது இடப்படும் அறிவியற்பெயர்கள் பொதுவாக அவற்றின் நுண்வடிவத்தை வைத்தே உள்ளன. படிகவடிவமற்ற படிகங்களுக்கு நிறம் இரண்டாவது அடையாளப்படுத்தியாக உள்ளது. மேலும் நிறமே பெரிய அளவிலான படிகங்களுக்கு முதன்மையான அடையாளச்சுட்டியாக உள்ளது.  
**வெங்கச்சங்கலின் பெரும்பான்மையான வகைகள்**  
| அகேட்டு (Agate) | பல-நிறமுடையது, பட்டைவரியுடைய (banded) சால்செடோனி, பகுதி-ஒளியூடுருவக்கூடியது முதல் ஊடுருவா நிலை வரை இருக்கும். |  |
| --- | --- | --- |
| ஓனிக்சு (நரம்புக் கல்) (Onyx) | பட்டைகள் நேராகவும் இணையாகவும் மாறா அளவுடையதாகவும் இருக்கக்கூடிய அகேட்டு. |  |
| ஜஸ்பர் (சூரியகாந்தக் கல்) (Jasper) | ஒளிஊடுருவாத படிகவடிவுடைய குவார்ட்சு, சிவப்பு முதல் பழுப்பு வரையிருக்கும். |  |
| அவென்ச்சுரின் (Aventurine) | ஒளிஊடுருவாத சல்சிடனி, மைக்கா போன்றவை கலந்திருக்கும். |  |
| டைகர் ஐ
(புலிக்கண்) | நார் பொன் நிறமுதல் செம்பழுப்பு நிறம் வரையுடைய குவார்ட்சு |  |
| இந்துப்புப் படிகம் (பாறைப் படிகம்) (Rock crystal) | தெளிவானது, நிறமற்றது |  |
| செவ்வந்திக்கல் (Amethyst) | செவ்வூதா, ஒளிஊடுருவத்தக்கது |  |
| சிட்ரின் (Citrine) | மஞ்சள், இளஞ்சிவப்பு, பழுப்பு, பசும்மஞ்சள் (greenish yellow) |  |
| பிரசியோலைட் (Prasiolite) | புதினா பச்சை (Mint green), ஒளிஊடுருவக்கூடியது |  |
| ரோசா நிறக் வெங்கச்சங்கல் | இளஞ்சிவப்பு (Pink), ஒளி ஊடுருவாது (பகுதி) |  |
| ருட்டைலேறிய வெங்கச்சங்கல் (Rutilated quartz) | ஊசிபோன்ற படிகம் (Acicular crystal), ரூட்டைல் கொண்டது. |  |
| பால்வண்ணக் வெங்கச்சங்கல் | வெண்ணிறம், பகுதிஒளிஊடுருவத்தக்கது முதல் ஊடுருவாதது வரை |  |
| சாம்பல்வண்ணக் வெங்கச்சங்கல் | பழுப்பு முதல் சாம்பல் வரை, ஒளிஊடுருவாது |  |
| கார்னிலியன் (Carnelian) | சிவப்பு ஆரஞ்சு சல்சிடனி, பகுதிஒளி ஊடுருவத்தக்கது |  |
| டியூமோர்டியெரைட் வெங்கச்சங்கல் (Dumortierite quartz) | அதிகளவிலான டியூமோர்டியெரைட் படிகங்களைக் கொண்டது. | } |
# வெங்கச்சங்கல்

## தயாரிப்பில் இணைப்பு முறையும் செயற்கை முறையும்

அனைத்து வெங்கச்சங்கல் வகைகளும் இயற்கையில் கிடைப்பதில்லை. ஒளிகசியும் புதினா பச்சை (அல்லது ஆலிவ்) நிற பொருளான பிரசியோலைட்டு வெப்ப முறை மூலம் உற்பத்திசெய்யப்படுகிறது, மேலும் இயற்கைப் பிரசியோலைட்டு 1950 முதல் பிரேசில் நாட்டில் இருந்து கிடைத்து வந்தது, இப்பொழுது போலந்து நாட்டின் சிலெசியா (Silesia) என்ற இடத்தில் இருந்தும், கனடாவில் தண்டர்பே என்னும் இடத்தில் இருந்தும் கிடைக்கின்றது . மேலும் சிட்ரின் இயற்கையில் கிடைத்தாலும், பெரும்பான்மையாக வெப்பப்படுத்தப்பட்ட செவ்வந்திக்கல்லே சிட்ரின் எனப்படுகிறது. கார்னெலியன் (Carnelian) அதன் நிறம் அடர்வாகும் வகையில் சூடுபடுத்தப்படுகிறது.  
இயற்கைக் வெங்கச்சங்கல் எப்போதும் பளிங்கிருமையாதல் (crystal twinning) என்னும் படிகப் பிழை கொண்டிருக்கும். எனவே தொழிலகங்களில் பயன்படுத்தப்படும் பல வெங்கச்சங்கல் வகைகள் செயற்கையாக உற்பத்தி செய்யப்பட்ட பெரிய, குறையில்லாத, பளிங்கிருமையாகாப் படிகங்கள் ஆகும்.
# வெங்கச்சங்கல்

## வெங்கச்சங்கலின் பயன்பாடுகள்

வெங்கச்சங்கல் சிலிக்கான் ஆக்சைடு என்பதால் பற்பல சிலிக்கான் சேர்மங்கள் உருவாக்கத்தில் பயன்படுகின்றது. ஒருங்கிணைத்த சிலிக்கான் தொகுப்புச் சுற்றுகள் (IC) செய்யத் தேவையான அடிப்படை சிலிக்கான் சில்லுகளைச் (silicon wafers) செய்வதில் இதன் பயன் இல்லாவிடினும் அவற்றைச் செய்யப் பயன்படும் பல உயர்வெப்பநிலை உலைகளில் இது குழாய்களாகப் பயன்படுகின்றது. சிலிக்கோன் என்னும் பலபடி செய்யவும் பயன்படுகின்றது. உயர் வெப்பநிலையை நிலைமைப் பண்புடன் தாங்கும் என்பதால் பல தொழிலகங்களில் உராய்வுப்பொருளாகவும் (abrasive), உரு வடிப்பு அச்சுகளாகவும், சுட்டாங்கல் (Ceramics), பைஞ்சுதை (cement) செய்வதில் பயன்படுகின்றது.
# வெங்கச்சங்கல்

## வெங்கச்சங்கலின் பயன்பாடுகள்

### படிக அழுத்தமின் விளைவு

வெங்கச்சங்கல் படிகங்களின் சிறப்பான பண்புகளில் ஒன்று அழுத்தமின் விளைவு (பீசோமின்சாரம்) கொண்டிருப்பது. புறவிசை ஒன்று தரப்படும்பொழுது படிக அமைப்பு சிறிதளவு மாற்றம் பெறுவதால், வெங்கச்சங்கல் கட்டியில் மின்னழுத்தம் உருவாக்கும். இன்றைய படிக அழுத்தமின் விளைவின் முதன்மையான பயன்பாடு படிக அலையியற்றி ஆகும். குவார்ட்சு கடிகாரம் எனும் கருவியும் இப்படிகத்தைப் பயன்படுத்தி உருவாக்கப்பட்டதே ஆகும். வெங்கச்சங்கல் படிக அலையியற்றியின் ஒத்திசைவு அதிர்வெண் இயந்திரவியல் முறைகள் மூலம் மாற்றப்படுகின்றன. இக்கருத்தை அடிப்படையாகக் கொண்டே மிகக் குறைந்த எடை மாற்றங்களையும் வெங்கச்சங்கல் படிக நுண்ணளவியில் (quartz crystal microbalance) அளவிட உதவுகிறது. மேலும் ஆவியாக்கிப் படியச்செய்தோ தெறிப்பு முறையிலோ மென்படலங்கள் உருவாக்கும்பொழுது, படிகத்தின் எடைமாற்றத்தால் அதிர்வெண் மாறுவதைக் கொண்டு படிந்த பொருளின் தடிமனை அளக்கவும் கண்காணித்துக் கட்டுப்படுத்தவும் (thin-film thickness monitor) முடியும். கணினிகளில் மையச்செயலகத்தின் உள்ளே இயங்கும் துல்லிய கடிகாரங்களுக்கும் இது பயன்படுகின்றது.
# வெங்கச்சங்கல்

## கிடைக்கும் விதம்

கருங்கல்லிலும், பிற தீப்பாறைகளிலும் வெங்கச்சங்கல் ஒரு அடிப்படைக் கூறாக உள்ளது. படிவுப் பாறைகளான மணற்கல், மென்களிமண் கல் (shale) போன்றவற்றிலும் இது உள்ளது. மேலும் சில கால்சியம் கலந்த அல்லது கால்சியமும் மக்னீசியமும் கலந்த கார்பனேட் பாறைகளிலும் காணக்கிடைக்கின்றன. வானிலை, தட்பவெப்ப நிலைகளால் மாறும் தன்மையை அளக்கும் கோல்டுரிச்சு கரைப்பான் வரிசைப்படி, குவார்ட்சு மிகவும் குறைவான தாக்கத்தையும், மிகவும் நிலையான வேதியியல் வடிவத்தையும் கொண்ட ஒரு பொருள் என்று அறியபப்டுகின்றது.  
பிற கனிமங்களின் தாதுக்களிலும் இது உடன் கிடைக்கிறது. மிகவும் சரியாக உருவான படிகங்கள் பல மீட்டர் நீளம் வரையும், 640 கிலோ கிராம் எடை வரையும் அடைகின்றன.  
இயற்கையாகக் கிடைக்கும் வெங்கச்சங்கல் படிகங்கள் மிகத் தூய்மையானவை. இவை சிலிக்கான் செதில்கள் உற்பத்தியில் முதன்மையானப் பங்காற்றுகின்றன. இவை அரியவை மேலும் விலை அதிகமானவை. மிகுதூய்மையான வெங்கச்சங்கல், அமெரிக்காவின் வடக்கு கரோலினா மாநிலத்திலுள்ள ஸ்ப்ரூஸ் பைன் சுரங்கத்தில் இருந்து கிடைக்கின்றது.
# வெங்கச்சங்கல்

## தொடர்புடைய சிலிக்கா கனிமங்கள்

பெரும்பாலும் மெக்சிக்கோவில் கிடைக்கும் டிரைடிமைட்டும், 1470 °C வெப்பநிலைக்கு மேல் நிலைமை கொள்ளும் கிரிஸ்டோபலைட்டும் SiO<sub>2</sub>-இன் உயர்வெப்பநிலை மாற்றியங்கள் (ஒரே பொருள் மாற்றுரு கொண்டிருத்தல்). இவை சிலிக்கா எரிமலைப் பாறைகளில் உருவாகின்றன. கோயெசைட்டு புவியின் கருவத்தை விடவும் அதிக அழுத்தம் கொண்ட அதனைப் போன்ற பாறைகளில் உருவாகும் இன்னொரு வகையான மாற்றியம் (polymorph) ஆகும். சதுரப்பட்டக வடிவில் அமையும் ஸ்டிசோவைட்டும் (Stishovite) , அண்மையில் செவ்வாய்க் கோளிலும் கண்டுபிடிக்கப்பட்ட சைவர்டைட்டும் (Seifertite) அதிக அழுத்தத்தில் உருவாகும் பிற அடர்வுமிகு மாற்றியம் ஆகும். லெகாடெலியெரைட் என்பது படிகவடிவமற்ற சிலிக்கா கண்ணாடி SiO<sub>2</sub> ஆகும். இது மின்னல் வெங்கச்சங்கல் மணல் மீது மோதுவதால் உருவாகிறது.
# வெங்கச்சங்கல்

## வரலாறு

குவார்ட்சு (quartz) எனும் சொல் செர்மானிய மொழியிலிருந்து வருவதாகும்.. இச்சொல் சிலாவியத்தை மூலமாகக் கொண்டது. (செக் சுரங்கத்தொழிலாளர்கள் இதனை *கியெமென்* (*křemen*) என்றழைத்தனர்). இச்சொல்லின் மூலத்தைச் சில இடங்களில் *குவெர்க்லுஃப்டெர்சு* (*Querkluftertz*) என்ற இடையீடு-விரிசல் தாது (cross-vein ore) என்று பொருள்படும் சாக்சன் சொல் என்றும் கூறுவதுண்டு.  
அயர்லாந்திய மொழியில் குவார்ட்சு எனும் சொல்லுக்கு கதிரவக் கல் (stone of sun) என்று பொருள். ஆஸ்திரேலிய பழங்குடியின நம்பிக்கையின்படி குவார்ட்சு மாயமந்திரத் தன்மைகளைக் கொண்ட மபன் (maban) என்ற பொருளாக அறியப்பட்டிருக்கிறது.. அயர்லாந்து நாட்டில் இறந்தோரைப் புதைக்கும் இடங்களில் பரவலாகக் காணப்பட்டது. மேலும் குவார்ட்சு கற்கள் ஆயுதங்களாகவும் வரலாற்றுக்கு முந்தைய காலங்களில் பயன்பட்டிருந்திருக்கின்றன.  
முன்னாட்களில் கிழக்கு ஆசியாவிலும் கொலம்பசுக்கு முந்தைய அமெரிக்காவிலும் ஐரோப்பாவிலும் மத்திய கிழக்கிலும் பச்சைக்கல்லே (jade) விலைமதிக்கத்தகு ஒன்றாகவும் நகைகள் செய்யவும், கல்லோவியங்கள் தீட்டவும் பயன்படுத்தப்பட்டும் வந்தது. இந்த முறையே 19ஆம் நூற்றாண்டின் இடைப்பகுதி வரை தொடர்ந்துவந்தது.  
உரோமானிய இயற்கை அறிஞர் மூத்த பிளினி (Pliny the Elder) வெங்கச்சங்கலைப் பல காலங்களாக உறைந்திருக்கும் பனிக்கட்டி என்று நம்பினார். படிகம் என்ற சொல்லைக் குறிக்கும் ஆங்கிலச் சொல் "crystal" என்பது கிரேக்க மொழிச் சொல்லான *κρύσταλλος*, *ice* என்பதிலிருந்து வந்ததேயாகும். அவர் இந்த கருதுகோளை வெங்கச்சங்கல் ஆல்ப்ஸ் மலையின் பனியாறுகளுக்கு அருகில் காணப்படுவதாகவும் ஆனால் எரிமலைகளுக்கு அருகில் காணப்படவில்லையென்றும் கூறி ஆதரித்தார். அவருக்கு ஒளியை நிறமாலையாக வெங்கச்சங்கல் மாற்றுவதும் தெரிந்திருந்தது. இக்கருதுகோளே 17ஆம் நூற்றாண்டு வரையிலும் நீடித்தது.  
17ஆம் நூற்றாண்டில் நிக்கோலசு ஸ்டெனோவின் வெங்கச்சங்கல் பற்றிய ஆய்வு நவீன படிகவியலுக்கு வழிவகுத்தது. வெங்கச்சங்கல் படிகத்தை எந்தவித பாதிப்புக்கு உட்படுத்தினாலும், அதன் பாகை எப்போதும் 60° ஆகவே இருக்கும் என்பதை இவரே கண்டறிந்தார். சார்லசு பி. சாவ்யெர் என்பவரே வெங்கச்சங்கலை வர்த்தக நோக்கில் உற்பத்தி செய்யும் முறையைக் கண்டறிந்தார். இது சுரங்கத்திலிருந்து வெட்டியெடுக்கப்பட்ட வெங்கச்சங்கலை மின்னணு கருவிகளில் பயன்படுத்தும் அளவுக்கு மாற்றும் முறைகளைக் கொண்டது.  
வெங்கச்சங்கலின் அழுத்தமின் விளைவுப் பண்புகளை ஜாக்குவெஸ், பியரி கியூரி ஆகிய இருவரும் 1880இல் கண்டறிந்தனர். வெங்கச்சங்கல் அலையியற்றி அல்லது ஒத்திசைவி என்பது வால்ட்டர் கைட்டன் கேடிய் என்பவரால் 1921இல் மேம்படுத்தப்பட்டது. கேடிய், பியரியின் ஆக்கத்தை அடிப்படையாகக் கொண்டு வாரென் மாரிசன் முதல் வெங்கச்சங்கல் அலைவுறு கடிகாரத்தை 1927இல் உருவாக்கினார்.
# கெர்மிட் த ஃபுராக்

**கெர்மிட் த புரொக்** (*Kermit the Frog*) எனப்படும் பொம்மை பொம்மலாட்டத்தில் பெயர்பெற்ற ஜிம் ஹென்சன் என்பவரின் மிகப்பிரபலமான படைப்பாகும். கெர்மிட் 1955இல் முதற் முறையாக அறிமுகப்படுத்தப்பட்டது. த மப்பட் ஷோ, சிசேம் சிரீட் மற்றும் பல விளம்பரங்களில் கெர்மிட் த புரொக் தோன்றுகின்றது. 1990 இல் இறக்கும் வரை ஜிம் ஹென்சனினாலேயே கெர்மிட் த புரொக்கின் பொம்மலாட்டம் நிகழ்த்தப்பட்டது. ஹென்சனின் இறப்பின் பின்னர் ஸ்றீவி விட்மையர் என்பவரால் இந்தப் பொம்மலாட்டம் நிகழ்த்தப்படுகின்றது.  
1979 இல் த ரெயின்போ கெனக்சன் எனும் பாடலை த மப்பட் மூவி எனும் முழுநீள பொம்மலாட்ட திரைப்படத்தில் கெர்மிட் தோன்றினார். இந்த திரைப்படத்தில் முற்றுமுழுதாக ஹென்சனின் படைப்பில் உருவான பொம்மைகளே பங்கு பற்றின என்பது சிறப்புச்செய்தி. இந்தப் பாடல் பில்போர்ட் பட்டியலில் இடம் பெற்றமையும் குறிப்பிடத்தக்கது.
# பெட்சி ஹென்ரன்

**பெட்சி ஹென்ரன் ** (*Patsy Hendren*, பிறப்பு: பெப்ரவரி 5 1889, இறப்பு: அக்டோபர் 4 1962) இங்கிலாந்து அணியின் துடுப்பாட்டக்காரர். இவர் 51 தேர்வுத் துடுப்பாட்டப் போட்டியிலும், 833 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1920 - 1935 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# மைக் ஹென்றிக்

**மைக் ஹென்றிக்** (*Mike Hendrick*, பிறப்பு: அக்டோபர் 22 1948 ), இங்கிலாந்து அணியின் துடுப்பாட்டக்காரர். இவர் 30 தேர்வுத் துடுப்பாட்டப் போட்டிகளிலும், 22 ஒருநாள் பன்னாட்டுத் துடுப்பாட்டப் போட்டிகளிலும் 267 முதல்தர துடுப்பாட்டப் போட்டிகளிலும், 226 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1974 - 1981 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# கிரிஸ்டோபர் ஹசேல்டன்

**கிரிஸ்டோபர் ஹசேல்டன்** (*Christopher Heseltine*, பிறப்பு: நவம்பர் 26 1869), இறப்பு: சூன் 13 1944) இங்கிலாந்து அணியின் இங்கிலாந்து அணியின் துடுப்பாட்டக்காரர் ஆவார். இவர் இரண்டு தேர்வுத் துடுப்பாட்டப் போட்டியிலும், 79 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1896 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# கிரயேம் ஹிக்

**கிரயேம் ஹிக்** (*Graeme Hick*, பிறப்பு: மே 23 1966), இங்கிலாந்து அணியின் முன்னாள் துடுப்பாட்டக்காரர் ஆவார். இவர் 65 தேர்வுத் துடுப்பாட்டப் போட்டிகளிலும், 120 ஒருநாள் பன்னாட்டுத் துடுப்பாட்டப் போட்டிகளிலும் 526 முதல்தர துடுப்பாட்டப் போட்டிகளிலும், 651 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1991 - 2001 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.  
இவர் முதல் தரத் துடுப்பாட்டப் போட்டிகளில் 40,000 க்கும் அதிகமான ஓட்டங்களை எடுத்துள்ளார். பெரும்பாலும் மூன்றாவது வீரராக களத்தில் இறங்கினார். மற்றும் பட்டியல் அ துடுப்பாட்டப் போட்டிகளில் 20,000 ஓட்டங்களுக்கும் அதிகமாக ஓட்டங்களை எடுத்த மூன்று வீரர்களில் இவர் ஒருவராகத் திகழ்கிறார். கிரகாம் கூச் மற்றும் சச்சின் டெண்டுல்கர் ஆகியோர் இந்தச் சாதனைகளைப் புரிந்துள்ள மற்ற இரண்டு வீரர்கள் ஆவர். மேலும் முதல் தரத் துடுப்பாட்டப் போட்டிகளில் 100 முறை 100 ஓட்டங்களை எடுத்த 25 வீரர்களில் ஒருவராகவும் இவர் திகழ்கிறார். மூன்று வெவ்வேறு தசாப்தங்களில் (1988, 1997 மற்றும் 2002) முதல் தர மூந்நூறுகளை அடித்த ஒரே துடுப்பாட்ட வீரர் இவர் ஆவார். கிரஹாம் கூச்சிற்குப் பிறகு எல்லா நேரத்திலும் அதிக ஓட்டங்கள் எடுத்த இரண்டாவது வீரர் ஆவார்.
# கிரயேம் ஹிக்

## ஆரம்பகால வாழ்க்கை

ரோடீசியாவின் சாலிஸ்பரியில் (இப்போது ஹராரே, சிம்பாப்வே ) புகையிலை விவசாய குடும்பத்தில் பிறந்த ஹிக், முதலில் துடுப்பட்டத்தினை விட வளைதடிப் பந்தாட்டத்தின் மீது அதிக ஆர்வம் கொண்டிருந்தார்.உண்மையில் தேசிய பள்ளி வளைதடிப் பந்தாட்ட அணிக்காக விளையாடினார். அவர் ஒரு மட்டையாளர் என்பதனை விட ஒரு சிறந்த பந்து வீச்சாளராக இருந்தார். ஆனால் 1979 ஆம் ஆண்டில் அவர் தொடர்ந்து அதிக ஓட்டங்களை எடுக்கத் தொடங்கினார். பள்ளித் துடுப்பாட்ட அணி சார்பாக அதிக மட்டையாளர் சராசரியினை வைத்திருந்தவர்களில் ஒருவராகத் திகழ்ந்தார். அப்போது இவரின் இவரின் சராசரி 185 ஆக இருந்தது.அவர் 1980 இல் லேசான மூளைக்காய்ச்சலால் அவதிப்பட்டார், ஆனால் அவர் தேசிய இளையோர் பள்ளி அணியின் தலைவராகத் தேர்வானார்.நீண்ட காலத்திற்கு முன்பே பள்ளியின் மூத்தவர் அணிக்காக விளையாடினார். அவர் பிரின்ஸ் எட்வர்ட் பள்ளியில் பயின்றார் .  
தனது 16 ஆம் வயதில், ஹிக் 1982–83ல் இளையோர் ஆத்திரேலியத் துடுப்பாட்ட அணிக்கு எதிராக சிம்பாப்வே கோல்ட்ஸ் மற்றும் சிம்பாப்வே மாவட்டத் துடுப்பாட்ட அணிக்காக மூன்று வரையிட்ட நிறைவுகள் துடுப்பாட்டப் போட்டியில் விளையாடினார். முத்தாரேவில் நடந்த இரண்டாவது போட்டியில் டீன் ஜோன்ஸை ஆட்டமிழக்கச் செய்தார். ஆனால் மட்டையாட்டத்தில் அவர் 0, 2 மற்றும் 1 ஓட்டங்களில் ஆட்டமிழந்தார். 1983 உலகக் கோப்பைக்கான சிம்பாப்வே அணியில் ஹிக் சேர்க்கப்பட்டார். இதன்மூலம் உலகக் கோப்பைத் தொடரில் சேர்க்கப்பட்ட மிக இளம் வயது சிம்பாப்வே துடுப்பாட்ட வீரர் என்ம் சாதனை படைத்தார். ஆனால் விளையாடும் அணியில் இவருக்கு வாய்ப்பு கிடைக்கவில்லை.அக்டோபர் 7, 1983 அன்று, ஹராரேவில் இளம் மேற்கிந்திய தீவுகளுக்கு எதிராக சிம்பாப்வேக்காக ஹிக் தனது முதல் தரத் துடுப்பாட்டப் போட்டியில் அறிமுகமானார். அந்தப் போட்டியில் இறுதிவரை ஆட்டமிழக்காமல் 28 ஓட்டங்களையும் மூன்ரு இழப்புகளையும் கைப்பற்றினார்.மேலும் அதே துடுப்பாட்ட அணிக்கு எதிராக பட்டியல் அ துடுப்பாட்டப் போட்டியிலும் இவர் அறிமுகமானார். அந்தப் போட்டியில் இறுதிவரை ஆட்டமிழக்காமல் 16 ஓட்டங்களை எடுத்தார்.  
டிசம்பர் 7, 1983 அன்று, இலங்கை லெவன் அணிக்கு எதிராக சிம்பாப்வே அணிக்காக விளையாடும்போது, இலங்கை டெஸ்ட் பேட்ஸ்மேன் சுசில் பெர்னாண்டோவை தனது முதல் இலக்காகக் கைப்பற்றினார்.பின்னர் நான்கு நாட்களுக்குப் பிறகு நடைபெற்ற போட்டியில் இவர் தனது முதல் 50 ஓட்டங்களை எடுத்தார்.
# கென் ஹிக்ஸ்

**கென் ஹிக்ஸ் ** (*Ken Higgs*, பிறப்பு: சனவரி 14, 1937), இங்கிலாந்து அணியின் துடுப்பாட்டக்காரர் ஆவார். இவர் 15 தேர்வுத் துடுப்பாட்டப் போட்டியிலும், 511 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1965 - 1968 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# ஆப்பிரிக்க வம்சாவளி மக்களுக்கான அனைத்துலக ஆண்டு

ஐக்கிய நாடுகள் அவை 2011 ஆம் ஆண்டை **ஆப்பிரிக்க வம்சாவளி மக்களுக்கான அனைத்துலக ஆண்டு** என அறிவித்துள்ளது. 2009 ஆம் ஆண்டு டிசம்பர் மாதம் 18 ஆம் தேதி ஐக்கிய நாடுகள் பொதுச் சபையில் எடுக்கப்பட்ட தீர்மானத்தின் படியே இந்த அறிவிப்பு வெளியானது. ஆப்பிரிக்க வம்சாவளி மக்களின் நலனுக்காக தேசிய மட்டத்திலான செயற்பாடுகளையும், பன்னாட்டு ஒத்துழைப்பையும் வலுப்படுத்துவது இந்த ஆண்டின் அடிப்படைக் குறிக்கோள்.
# ஆப்பிரிக்க வம்சாவளி மக்களுக்கான அனைத்துலக ஆண்டு

## நோக்கம்

ஆப்பிரிக்காவுக்கு வெளியே உலகின் பல பகுதிகளிலும் வாழுகின்ற ஆப்பிரிக்க வம்சாவளி மக்கள் எதிர்கொள்ளும் பல்வேறு வகையான பிரச்சினைகள் பற்றி மக்கள் மத்தியில் விழிப்புணர்வை ஏற்படுத்துவதே இந்த ஆண்டு அறிவிக்கப்பட்டதன் நோக்கமாகும். ஆப்பிரிக்க வம்சாவளி மக்களின் பல்வேறுபட்ட மரபுகள், பண்பாடுகள் என்பவற்றுக்கு உரிய மதிப்பு அளிப்பதிலும், இவை குறித்த அறிவை மேம்படுத்துவதிலும் உலகின் கவனத்தை ஈர்ப்பதில் இந்த ஆண்டு உதவும் என்பதுடன், ஆப்பிரிக்க வம்சாவளி மக்களுக்கு எதிரான இனவாதம், இனப்பாகுபாடு என்பவற்றை முற்றாக ஒழிப்பதற்குத் தேவையான அரசியல் விருப்பை உருவாக்குவதற்குத் தேவையான உந்து சக்தியாகவும் இந்த ஆண்டின் செயற்பாடுகள் அமையும் என எதிர்பார்க்கப்படுகிறது.
# ஆப்பிரிக்க வம்சாவளி மக்களுக்கான அனைத்துலக ஆண்டு

## பின்னணி

கடந்த சில நூற்றாண்டுகளாக ஆப்பிரிக்க வம்சாவளியினர் பரவலாக இனவாதத்துக்கும், இனப் பாகுபாட்டுக்கும் உள்ளாகி வந்தனர். அடிமை வணிகம், குடியேற்றவாதம் என்பவற்றின் அடிப்படையாக அமைந்த இந்த இனப்பாகுபாட்டின் வெளிப்பாடுகள் இன்றும் இம்மக்களைப் பாதிக்கின்றன. பல வகைகளாகக் காணப்படும் இந்த இனவாதத்தின் வெளிப்பாடுகள் மனித உரிமைகளை மீறுவனவாகவே அமைகின்றன. 2001 ஆம் ஆண்டிலேயே இத்தகைய பிரச்சினைகளை ஆராயவும், ஆப்பிரிக்க வம்சாவளியினர் மீதான இனப்பாகுமாட்டை ஒழிப்பதற்கான ஆலோசனைகளை வழங்கவும் ஒரு குழுமை ஐக்கிய நாடுகள் அவை அமைத்தது. உலகின் பல பகுதிகளிலும் ஆப்பிரிக்க வம்சாவளியினர் நீதி, கல்வி, வேலைவாய்ப்பு, நலச் சேவைகள், வீட்டு வசதி போன்றவற்றில் பாகுபாடாக நடத்தப்படுவதாக இக் குழு கண்டறிந்தது.  
2001 இல் இனவாதத்துக்கு எதிராக, தென்னாப்பிரிக்காவில் உள்ள டர்பன் நகரில் நடைபெற்ற மாநாட்டில் ஏற்றுக்கொள்ளப்பட்ட "டர்பன் சாற்றுரையும் செயல் திட்டங்களும்" என்னும் ஆவணம், ஆப்பிரிக்க வழிவந்தோரை, இனப்பாகுபாட்டினால் இன்றும் பாதிக்கப்படும் ஒரு குழுவினராக ஏற்றுக்கொண்டுள்ளது.  
மேல் குறிப்பிட்டவற்றை அடிப்படையாகக் கொண்டும், குடிசார் மற்றும் அரசியல் உரிமைகள் பன்னாட்டு ஒப்பந்தம், பொருளியல், சமூக, பண்பாட்டு உரிமைகள் பன்னாட்டு ஒப்பந்தம், எல்லா வகையான இனப்பாகுபாடுகளையும் ஒழிப்பது தொடர்பான சாசனம், பெண்களுக்கு எதிரான எல்லா வகையான பாகுபாடுகளையும் ஒழிப்பது தொடர்பான பன்னாட்டுச் சாசனம், சிறுவர் உரிமைகள் சாசனம், அனைத்துப் புலம்பெயர் வேலையாட்களதும் அவர்களது குடும்பத்தினரதும் உரிமைகள் பாதுகாப்புப் பன்னாட்டுச் சாசனம் போன்றவை உட்படப் பல மனித உரிமைகள் தொடர்பான ஒப்பந்தங்கள், சாசனங்கள் என்பவற்றுக்கு இணங்கவும் ஆப்பிரிக்க வம்சாவளி மக்களுக்கான அனைத்துலக ஆண்டு ஐக்கிய நாடுகளால் அறிவிக்கப்பட்டது.
# பிக்கோ தொழினுட்பம்

**பிக்கோத்தொழினுட்பம்** (Picotechnology) ஒரு மீட்டரில் ஒரு லட்சம் கோடியின் ஒரு மடங்கு அளவில் அணுவிடை மற்றும் அணுவுட்பகுதிகளையும் கட்டுப்படுத்துவதை மையமாகக் கொண்ட எதிர்காலத்தைய தொழினுட்பமாகும். நானோ தொழினுட்பம் போன்று இணைச்சொல்லாக அறிமுகம் செய்யப்பட்ட சொல்தான் என்றாலும் நானோ தொழினுட்பம் முழுமையாக செயல்வடிவம் பெற பிக்கோதொழில்நுட்பம் அவசியமாகிறது.நானோ தொழினுட்பம் முழு செயல் வடிவம் பெற அதாவது அணு ஆதிக்கம் செய்ய அணுவிலும் சிறிய பிக்கோ மீட்டர் அளவே உடைய மின்கூடுகளான ஆர்பிட்டால்களையும் அதன் அமைப்புகளில் ஏற்படும் அலை மற்றும் ஆற்றல் மாற்றஙளையும் பற்றிய அறிவு தேவை.
# நெப்டியூன் இசுப்பியர் நடவடிக்கை

**நெப்டியூன் இசுப்பியர் நடவடிக்கை** (நெப்டியூன் ஸ்பியர் நடவடிக்கை, *Operation Neptune Spear*) என்பது 2011 மே 1 இல் பாக்கித்தான் அப்பாட்டாபாத்த்தின் நகர்ப்பகுதியில் மறைந்திருந்த அல்கொய்தா அமைப்பின் தலைவர் ஒசாமா பின் லாடனை இலக்கு வைத்து அமெரிக்க இராணுவத்தால் நடத்தப்பட்ட நடவடிக்கை ஆகும். கண்காணிப்புக்குப் புலப்படாத அதிநவீன உலங்கு வானூர்திகள் மூலம் பில் லாடன் தங்கியிருந்த வீட்டைத் தாக்கிய அமெரிக்க ”நேவி சீல்” அதிரடிப்படையினர், பில் லாடனை சுட்டுக் கொன்றனர். அவரது உடல் அங்கிருந்து அப்புறப்படுத்தப்பட்டு கடலில் அடக்கம் செய்யப்பட்டது.
# நெப்டியூன் இசுப்பியர் நடவடிக்கை

## பின்னணி

செப்டெம்பர் 11, 2001 இல் அமெரிக்கவின் மீது மேற்கொள்ளப்பட்ட பயங்கரவாதத் தாக்குதலின் பின் அதன் சூத்திரதாரியாகக் கருதப்பட்ட பின் லாடனையும் அல் கொய்தா இயக்கத்தையும் அழிப்பதற்கு அமெரிக்கா முனைப்பெடுத்தது. ஆப்கானித்தானின் டோரா போரா மலைத்தொகுதியில் பின் லாடன் மறைந்திருப்பதாகக் கருதி பாரிய புலனாய்வு மற்றும் தாக்குதல் நடவடிக்கைகளை அமெரிக்கா மேற்கொண்டது. 2001ஆம் ஆண்டு செப்டெம்பர் 11 தாக்குதலின் முக்கிய சூத்திரதாரியான காலித் சேக் முகம்மத் கைது செய்யப்பட்ட பின் பின் லாடனின் முக்கியத்தர்கள் பற்றிய தகவல்கள் கசிந்தன. அல்கொய்தா அமைப்பின் முக்கியமான பின் லாடனின் நம்பிக்கைக்குரிய நபராக அல்-குவைதா பற்றி புலனாய்வுத் துறை அறிந்தது. அல்-குவைதியின் நடமாட்டம் அப்பாட்டாபாத்துக்கு அருகில் அவதானிக்கப்பட்டது.